# Blenheim-kastély

### A Wikipédiából, a szabad lexikonból.

| Világörökség | m·v·sz

Blenheim-kastély
Blenheim-kastély
Adatok
Ország | Egyesült Királyság
Típus | Kulturális helyszín
Felvétel éve: | 1987

A Blenheim-kastély barokk műemléképület Woodstockban (Oxfordshire, Anglia), 1705-1722 között épült. A kastélyban született és élt Winston Churchill.

## [szerkesztés] Története

A kastélyt Anna angol királynő jutalmul építtette John Churchillnek, Marlborough első hercegének, a spanyol örökösödési háborúban elért sikereiért. Az építész, Sir John Vanbrugh és a ház úrnője, Sarah, több témában nem értettek egyet, ezért a kastély tervét többször módosítani kellett, ami nem tervezett költségekhez vezetett. A többletköltségek felemésztették a herceg vagyonának java részét és a kastélyt csak az építész halála után sikerült befejezni. A befejező munkálatokat Nicholas Hawksmoor, John Vanbrugh munkatársa felügyelte.

A parkot különösen sokszor átalakították. 1764-ben a befolyásos tájépítész, Capability Brown átalakította az 1010 hektáros parkot és kialakította a kastély előtti tavat. A teraszokat 1920-ban a francia Achille Duchêne építette újjá a 17. század stílusában.

A kastély ma a tizenegyedik Marlborough herceg tulajdona, de beléptidíj ellenében látogatható.

## [szerkesztés] Leírása

Az Oxford mellettii Woodstock kisvárosból egy diadalíven át lehet a kastélyhoz jutni. Ez a Blindheimi csata (1704) emlékére készült.

A kastély a legnagyobb nem királyi kastély Nagy-Britanniában. A főcsarnok 20 méter magas, amely után egy freskókkal díszített szalon következik. A szalon a kastély parkjában található 41 méter magas győzelmi oszlopra néz. (A környező fák Marlborough katonáit jelképezik.) A déli portál felett a csatában legyőzött XIV. Lajos francia király mellszobra áll, aki innen tekint le a berendezés gazdagságára. Azt nem lehet tudni, hogy a déli portál ilyetén kialakítása az építész javaslata volt, vagy a csatagyőztes Marlborough iróniája.

Az itt született Sir Winston Churchill életéről állandó kiállítást rendeztek be a kastélyban.

## [szerkesztés] Blenheim a filmművészetben

Az alábbi filmek Blenheimban forgatott jeleneteket is tartalmaznak:

- Hamlet - Kenneth Branagh 1996-os filmje
- Ne folytassa, felség! (King Ralph, 1991.)
- Harry Potter és a Főnix Rendje

## [szerkesztés] Külső hivatkozások

A Wikimedia Commons tartalmaz Blenheim-kastély témájú médiaállományokat.

- A kastély honlapja

| Nagy-Britannia világörökségi helyszínei | m·v·sz

| természeti: | Óriások Átjárója | Henderson-sziget | Gough-sziget | Dorset és Kelet-Devon tengerpartja

kulturális: | Durhami székesegyház és vár | Iron Bridge | Studley Királyi Park | Fountains-apátság | I. Edward király várai és városfalai Gwynedd grófságban | Blenheim-kastély | Bath | A Hadrianus-fal és a limes | Westminster-palota | Westminster-apátság | Szent Margit-templom | Londoni Tower | Canterburyi katedrális | Canterburyi Szent Ágoston-apátság | Canterburyi Szent Márton-templom | Edinburgh ó- és újvárosa | Maritime Greenwich | Orkney-szigetének neolitikus építményei | Blaenavon ipartörténeti műemlékei | St. George történelmi városa és erődítményei | Derwent Valley malmai | Saltaire ipari falu | New Lanark ipari mintatelepülés | Királyi Botanikus Kertek | Liverpool tengeri kereskedelmi városrészei

vegyes: | Saint Kilda-szigetcsoport

A lap eredeti címe "http://hu.wikipedia.org../../../b/l/e/Blenheim-kast%C3%A9ly.html"

Kategóriák: Nagy-Britannia világörökségi helyszínei | Nagy-Britannia építményei | Kulturális világörökségi helyszínek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Suomi
- Français
- 日本語
- Nederlands
- Norsk (bokmål)
- Svenska